钦定古今图书集成/明伦汇编/闺媛典/第120卷 > 张公德妻彭氏
## 钦定古今图书集成/明伦汇编/闺媛典/第120卷 > 张公德妻彭氏

按《仙居县志》：彭氏，张华宗子荫生公德妻。公德早世
无子，父母谋嫁之，彭曰：“夫弟才襁褓，姑委顿床箦，弥
数月，儿为之妇，不能以死殉，顾忍他适而任其亲之
无养、弟之不育哉？”强之，引刀自刑，其面乃已。夜雨青
灯，历四十年如一日。有诏录忠臣，后彭节始上闻，封
孺人，表其闾曰“忠节世家。”